CELEX: 32007D0795
Language: da
Date: 2007-12-04 00:00:00
Title: 2007/795/EF: Kommissionens afgørelse af 4. december 2007 om EF-tilskud i 2007 til undersøgelser, konsekvensanalyser og evalueringer af områderne fødevaresikkerhed, dyresundhed og -velfærd samt zooteknik

7.12.2007   
            
            
               DA
            
            
               Den Europæiske Unions Tidende
            
            
               L 322/34
            
         
      KOMMISSIONENS AFGØRELSE
   
   af 4. december 2007
   om EF-tilskud i 2007 til undersøgelser, konsekvensanalyser og evalueringer af områderne fødevaresikkerhed, dyresundhed og -velfærd samt zooteknik
   (2007/795/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 20, og
   ud fra følgende betragtninger:
   
               (1)
            
            
               I henhold til beslutning 90/424/EØF kan Fællesskabet iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for at udvikle Fællesskabets veterinærbestemmelser og for at udvikle undervisning og uddannelse på veterinærområdet.
            
         
               (2)
            
            
               Undersøgelser, konsekvensanalyser og systematiske og rettidige evalueringer af udgiftsprogrammerne på områderne fødevaresikkerhed, dyresundhed og velfærd samt zooteknik er af afgørende betydning for, at sådanne foranstaltninger kan gennemføres, og de understøtter desuden de foranstaltninger, der er opstillet i EF-handlingsplanen for dyrebeskyttelse og dyrevelfærd (2006-2010).
            
         
               (3)
            
            
               Der indgås særkontrakter for alle enkeltopgaver inden for en rammekontrakt for evaluering, for hvilken der i 2004 blev offentliggjort et offentligt udbud. Disse særkontrakter underskrives af Kommissionen og den kontrahent, der er udvalgt i henhold til rammekontrakten.
            
         
               (4)
            
            
               Undersøgelser, konsekvensanalyser og evalueringer på områderne fødevaresikkerhed, dyresundhed og velfærd samt zooteknik skal indgå i grundlaget for videreudviklingen af Fællesskabets veterinærbestemmelser samt udviklingen af undervisning og uddannelse på veterinærområdet, og de understøtter desuden de foranstaltninger, der er opstillet i EF-handlingsplanen for dyrebeskyttelse og dyrevelfærd (2006-2010).
            
         
               (5)
            
            
               Fællesskabet bør derfor i 2007 yde tilskud til undersøgelser, konsekvensanalyser og evalueringer af områderne fødevaresikkerhed, dyresundhed og velfærd samt zooteknik. Der bør fastsættes et loft over tilskuddet til foranstaltningerne.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         TRUFFET FØLGENDE AFGØRELSE:
   Eneste artikel
   De i bilaget beskrevne foranstaltninger godkendes og finansieres over budgetpost 17 04 02 01 i De Europæiske Fællesskabers budget for 2007, dog højst 700 000 EUR.
   
      Udfærdiget i Bruxelles, den 4. december 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      Område: Fødevaresikkerhed, dyresundhed og -velfærd samt zooteknik.
      Retsgrundlag: Rådets beslutning 90/424/EØF af 26. juni 1990 om visse udgifter på veterinærområdet.
      Politikmål: I EF-handlingsplanen for dyrebeskyttelse og dyrevelfærd (2006-2010) (1) blev der opstillet en række indsatsområder, bl.a. højnelse af de nuværende minimumsnormer for dyrebeskyttelse og dyrevelfærd og indførelse af standardindikatorer for dyrevelfærd. Med hensyn til dyretransport viser rådgivning fra videnskabelige eksperter, at der er behov for nye passende regler for transporttider og lastetæthed. EU-kommissær Markos Kyprianou oplyste derfor flere gange under mødet i Rådet (landbrug) i oktober 2007, at Kommissionen ser nærmere på spørgsmålet med henblik på at foreslå ændringer af Rådets forordning (EF) nr. 1/2005 (2) i 2009.
      Med hensyn til dyrevelfærdsmærkning opfordres Kommissionen i handlingsplanen til at fremlægge en rapport om muligheden for at indføre en ordning for obligatorisk mærkning af kyllingekød og kødprodukter, som er baseret på opfyldelse af dyrevelfærdsnormerne og til at aflægge rapport om den videre anvendelse af målelige indikatorer i fællesskabslovgivningen om dyrevelfærd. Endvidere opfordrede Rådet i maj 2007 (3) Kommissionen til at forelægge Rådet en rapport om dyrevelfærdsmærkning, så der kan føres en indgående drøftelse af emnet. Det er derfor nødvendigt at fremlægge en bred undersøgelse af virkningerne af dyrevelfærdsmærkning og vedrørende et dyrevelfærdsreferencecenter, der kunne fungere som et europæisk koordineringsorgan for de forskellige dyrevelfærdsinitiativer (standardisering/certificering af velfærdsindikatorer, auditordninger, databaser vedrørende eksisterende certificerede mærkningsordninger).
      Opgaver: Forskellige undersøgelser og andre tjenesteydelser til støtte for formulering og udarbejdelse af forslag fra Kommissionen.
      Der er i 2007 planlagt undersøgelser og andre tjenesteydelser til støtte for EF-handlingsplanen for dyrebeskyttelse og dyrevelfærd (2006-2010), bl.a. vedrørende udarbejdelse af konsekvensanalyser i forbindelse med dyretransport og slagtning og udarbejdelse af en rapport om dyrevelfærdsmærkning, jf. Rådets anmodning.
      Bevillinger 2007: 17 04 02 01 — Andre foranstaltninger på veterinærområdet og inden for dyrevelfærd og folkesundhed: 700 000 EUR.
      Antal forventede særforanstaltninger: Ca. 4.
      Alle foranstaltninger følger de almindelige regler for offentlige indkøb og gennemføres i henhold til særkontrakter under en rammekontrakt. Der underskrives særkontrakter i sidste kvartal af 2007.
      
         (1)  Meddelelse fra Kommissionen til Europa-Parlamentet og Rådet om en EF-handlingsplan for dyrebeskyttelse og dyrevelfærd (2006-2010) (KOM(2006) 13 endelig).
      
         (2)  EUT L 3 af 5.1.2005, s. 1.
      
         (3)  Konference om dyrevelfærd — Forbedring ved mærkning? — Rådets konklusioner (http://register.consilium.europa.eu/pdf/dk/07/st08/st08426.da07.pdf).